
Vadovaudamasi Lietuvos Respublikos vietos savivaldos įstatymo 38 straipsnio 10 dalimi, Marijampolės savivaldybės taryba nusprendžia:
[bookmark: _Hlk140583557][bookmark: n_1]1. Pakeisti Marijampolės savivaldybės seniūnaičių rinkimų organizavimo tvarkos aprašą, patvirtintą Marijampolės savivaldybės tarybos 2019 m. birželio 25 d. sprendimu Nr. 1-189 „Dėl Marijampolės savivaldybės seniūnaičių rinkimų organizavimo tvarkos aprašo patvirtinimo“, ir išdėstyti jį nauja redakcija (pridedama).
[bookmark: n_2][bookmark: n_3]2. Pripažinti netekusiu galios Marijampolės savivaldybės tarybos 2021 m. vasario 22 d. sprendimą Nr. 1-22 „Dėl Marijampolės savivaldybės tarybos 2019 m. birželio 25 d. sprendimo Nr. 1-189 „Dėl Marijampolės savivaldybės seniūnaičių rinkimų organizavimo tvarkos aprašo patvirtinimo“ pakeitimo“. 

PATVIRTINTA
Marijampolės savivaldybės tarybos 
2019 m. birželio 25 d. sprendimu Nr. 1-189
(Marijampolės savivaldybės tarybos
2023 m. rugpjūčio 28 d  sprendimo Nr. 1-232
redakcija)


MARIJAMPOLĖS SAVIVALDYBĖS SENIŪNAIČIŲ RINKIMŲ ORGANIZAVIMO TVARKOS APRAŠAS 

I SKYRIUS
BENDROSIOS NUOSTATOS 
 
1. Seniūnaičių rinkimų organizavimo tvarkos aprašas (toliau - Aprašas) reglamentuoja Marijampolės savivaldybės administracijos seniūnijų seniūnaitijų (toliau - seniūnaitija) seniūnaičių rinkimo tvarką. 
2. Seniūnaitijų gyventojai, turintys teisę rinkti Marijampolės savivaldybės (toliau – Savivaldybė) tarybą, Lietuvos Respublikos vietos savivaldos įstatymo ir savivaldybės tarybos nustatyta tvarka renka gyvenamosios vietovės bendruomenės atstovus – seniūnaičius. Vienoje seniūnaitijoje renkamas vienas seniūnaitis. 
3. Seniūnaičių rinkimai organizuojami ne vėliau kaip per 6 mėnesius nuo tos dienos, kai į pirmąjį Savivaldybės tarybos posėdį susirenka ir prisiekia išrinktos Savivaldybės tarybos nariai.
4. Seniūnaitis renkamas 4 metams, bet ne ilgiau negu iki išrinkus Savivaldybės tarybą surengtuose seniūnaičių rinkimuose bus išrinktas seniūnaitis. 
5. Jeigu seniūnaitis išrenkamas naujuose seniūnaičio rinkimuose likus ne daugiau kaip metams iki savivaldybės tarybos rinkimų, artimiausiuose seniūnaičių rinkimuose toje seniūnaitijoje seniūnaitis nerenkamas ir tokio seniūnaičio kadencija trunka iki kitų seniūnaičių rinkimų, tai yra ilgiau negu 4 metus.
6. Seniūnaitis dirba visuomeniniais pagrindais. 

II SKYRIUS
RINKIMŲ DATOS PASKELBIMAS IR RINKIMŲ VYKDYMAS 

7. Seniūnaičių rinkimų datą skelbia Marijampolės savivaldybės meras (toliau –Meras) arba Mero pavedimu – seniūnas.
8. Rinkimų data, laikas, vieta, rinkimų būdas ir kita aktuali informacija apie seniūnaičio rinkimus skelbiama Savivaldybės interneto svetainėje, viešai savivaldybės ir seniūnijos patalpose, skelbimų lentose (ten, kur jos oficialiai įrengtos) ir vietinėse ar regioninėse visuomenės informavimo priemonėse ne vėliau kaip prieš 15 dienų iki rinkimų.
9. Seniūnaičiai renkami šio Aprašo nustatyta tvarka raštu arba elektroninėmis ryšio priemonėmis apklausiant gyventojus. Apklausą rinkimams skirtose patalpose organizuoja ir vykdo Mero sudaryta komisija (toliau - Komisija), o apklausą elektroninėmis ryšio priemonėmis Savivaldybės interneto svetainėje organizuoja ir duomenis Komisijai pateikia Marijampolės savivaldybės administracijos Informacinių technologijų skyrius.
10. Komisija sudaroma kiekvienoje seniūnijoje (gali būti sudaromos kelios Komisijos vienoje seniūnijoje). Ji organizuoja ir vykdo seniūnaičių rinkimus toje seniūnijoje. Komisija sudaroma seniūno teikimu iš ne mažiau kaip 3 narių.  Komisijos pirmininką skiria meras. Komisija iš savo narių išsirenka sekretorių. Komisijos nariai privalo laikytis konfidencialumo principo ir laikyti paslaptyje bet kokią su asmens duomenimis susijusią informaciją, su kuria jis susipažino vykdydamas savo funkcijas.
11. Seniūnas, kurio seniūnijos aptarnaujamos teritorijos seniūnaitijoje renkamas seniūnaitis, privalo užtikrinti, kad atitinkamos seniūnaitijos seniūnaitį rinktų tik pilnamečiai atitinkamos seniūnaitijos gyventojai, deklaravę gyvenamąją vietą toje seniūnaitijoje arba įtraukti į gyvenamosios vietos nedeklaravusių asmenų apskaitą pagal faktinę gyvenamąją vietą toje seniūnaitijoje. Visi asmenys, dalyvaujantys rinkimuose apklausoje raštu, privalo turėti asmens tapatybę įrodantį dokumentą.
12. Rinkimai laikomi įvykusiais, jei rinkimuose dalyvauja ne mažiau kaip 5 procentai seniūnaitijos gyventojų, turinčių teisę rinkti seniūnaitį. Neįvykus rinkimams, pakartotiniai rinkimai organizuojami ne vėliau kaip po 2 mėnesių. Pakartotiniams rinkimams netaikomas šiame punkte nustatytas reikalavimas dėl rinkimuose dalyvaujančių gyventojų skaičiaus. 
13. Visi rinkimų dokumentai teisės aktų nustatyta tvarka saugomi seniūnijoje.
 
III SKYRIUS
KANDIDATŲ Į SENIŪNAIČIUS KĖLIMAS 
 
14. Kandidatus į seniūnaičius gali siūlyti tik tos seniūnaitijos, kurioje renkamas seniūnaitis, gyventojai, bendruomeninės organizacijos.
15. Seniūnaitijos, kurioje renkamas seniūnaitis, gyventojų ar bendruomeninių  organizacijų  siūlymai dėl kandidatų į seniūnaičius teikiami raštu atitinkamos seniūnijos seniūnui. Kartu su siūlymu turi būti pateikti šie dokumentai:
15.1. rašytinis kandidato sutikimas (1 priedas);
15.2. kandidato asmens tapatybę patvirtinančio dokumento kopija;
15.3. trumpas gyvenimo aprašymas;
15.4. susirinkimo protokolo kopija arba jo išrašas, jei kandidatą siūlo bendruomeninė organizacija.
16. Kandidatų į seniūnaičius pareikštiniai dokumentai registruojami seniūnijoje. 
17. Kandidatu į seniūnaičius gali būti pilnametis seniūnaitijos gyventojas, deklaravęs gyvenamąją vietą toje seniūnaitijoje, kurioje jo kandidatūra siūloma į seniūnaičius.
18. Seniūnaičiu negali būti renkamas asmuo, kuris:
18.1. įstatymų nustatyta tvarka pripažintas kaltu dėl sunkaus ar labai sunkaus nusikaltimo padarymo ir turi neišnykusį ar nepanaikintą teistumą;
18.2. yra įstatymų nustatyta tvarka uždraustos organizacijos narys;
18.3. Marijampolės savivaldybės tarybos narys, savivaldybės administracijos direktorius, vicemeras (-ai), savivaldybės kontrolės ir audito tarnybos valstybės tarnautojas ar darbuotojas, dirbantis pagal darbo sutartį, savivaldybės administracijos valstybės tarnautojas ar darbuotojas, dirbantis pagal darbo sutartį.
18.4. asmuo, kuris teismo pripažintas neveiksniu tam tikroje srityje.
19. Kandidatų į seniūnaičius teikimas prasideda prieš 15 kalendorinių dienų ir baigiasi likus 7 kalendorinėms dienoms iki rinkimų. 
20. Pasibaigus pareikštinių dokumentų pateikimo terminui, seniūnas sudaro kandidatų į seniūnaičius sąrašą, kuriame pasiūlyti kandidatai surašomi abėcėlės tvarka pagal kandidatų pavardes. Kandidatų sąrašą seniūnas skelbia viešai seniūnijos patalpose, seniūnijos skelbimų lentoje.
21. Pasibaigus kandidatų registracijai, kandidatų sąrašai ir gyvenimo aprašymai perduodami Savivaldybės administracijos Informacinių technologijų skyriui, kuris juos paskelbia Savivaldybės interneto svetainėje. 
22. Seniūnaičių rinkimai galimi, jei įregistruojamas bent vienas kandidatas. Kandidatas gali atšaukti savo kandidatūrą. Atšaukdamas kandidatūrą, kandidatas seniūnui pateikia rašytinį atsisakymą. 

IV SKYRIUS
GYVENTOJŲ APKLAUSOS ORGANIZAVIMO TVARKA 
 
23. Seniūnaičiai renkami apklausos būdu: gyventojams balsuojant elektroninėmis ryšio priemonėmis internetu arba pildant popierinius apklausos lapus (toliau – Apklausos lapas) (2 priedas) rinkimams skirtose patalpose.
24. Seniūnaitijos gyventojas turi tik vieną balsą. Jei gyventojas balsuoja ir elektroninėmis ryšio priemonėmis ir pildydamas Apklausos lapą, įskaitomas tik balsavimas pildant Apklausos lapą.
25. Savo valią gyventojai gali išreikšti seniūnaičių rinkimams skirtoje savivaldybės interneto svetainės paskyroje, identifikuodami save elektroninėmis identifikavimo priemonėmis. Svetainės adresas skelbiamas seniūnijų skelbimo lentose ir Savivaldybės interneto svetainėje. 
26. Apklausos pradžios ir pabaigos laikas nurodomas Mero potvarkiu patvirtintame seniūnaičių rinkimų grafike. Apklausa vyksta 3 darbo dienas.
27. Apklausos metu draudžiama rinkimų agitacija rinkimų vykdymo patalpose, išskyrus kandidatų pateiktų gyvenimo aprašymų skelbimą.
28. Rinkimų patalpoje turi būti balsadėžė ir paruoštos vietos Apklausos lapui užpildyti. Komisijos primininkas prieš apklausos pradžią patikrina, ar balsadėžė yra tuščia, ir ją antspauduoja.
29. Komisija parengia Apklausos lapus. Visi kandidatai į seniūnaičius įrašomi pagal abėcėlę tokiame pat plote ir to paties tipo šriftu (šriftais), nurodomas kiekvieno kandidato į seniūnaičius eilės numeris, vardas ir pavardė. Apklausos lapai antspauduojami seniūnijos antspaudu.
30. Atvykęs į seniūnijos patalpas, seniūnaitijos gyventojas pateikia Komisijos nariui galiojantį asmens tapatybę patvirtinantį dokumentą, kuriame yra asmens nuotrauka, vardas, pavardė, asmens kodas, institucija išdavusi dokumentą.
31. Komisijos narys, patikrinęs, ar rinkėjas yra tos seniūnaitijos gyventojas ir ar nėra jau balsavęs pildydamas Apklausos lapą, įrašo į seniūnaitijos gyventojų, dalyvaujančių  apklausoje, sąrašą (toliau – Sąrašas) (3 priedas) atvykusio į apklausą seniūnaitijos gyventojo vardą, pavardę, gimimo datą, gyvenamąją vietą, paprašo jį pasirašyti šalia įrašytų duomenų, išduoda Apklausos lapą ir pats pasirašo tam skirtoje Sąrašo vietoje.
32. Draudžiama vienam rinkėjui išduoti kelis Apklausos lapus.
33. Gavęs Apklausos lapą, rinkėjas jį užpildo tam tikslui parengtoje vietoje.
34. Rinkėjas specialiai tam skirtoje Apklausos lapo vietoje pažymi, kurio kandidato į seniūnaičius kandidatūrai pritaria. Užpildytą Apklausos lapą rinkėjas pats įmeta į balsadėžę.
35. Sugadintas Apklausos lapas rinkėjo prašymu pakeičiamas nauju. Komisijos narys, išdavęs rinkėjui Apklausos lapą, sugadintą Apklausos lapą perbraukia ant jo pasirašo ir išduoda naują Apklausos lapą. Rinkėjas taip pat pasirašo ant sugadinto Apklausos lapo. Sugadinti Apklausos lapai laikomi atskirai.
36. Pasibaigus apklausai, balsadėžė, įsitikinus, kad nebuvo pažeista, atidaroma, išimami visi Apklausos lapai. Ant stalų, kur dedami Apklausos lapai, negali būti jokių rašymo priemonių, dokumentų ar kitokių pašalinių daiktų. Visi išimti Apklausos lapai suskirstomi pagal seniūnaitijas į galiojančius ir negaliojančius, galiojantys Apklausos lapai suskirstomi į grupes pagal juose rinkėjų padarytas žymas. Kiekvienos grupės Apklausos lapai turi būti perskaičiuoti mažiausiai du kartus. Antrą kartą Apklausos lapus turi perskaičiuoti kiti Komisijos nariai. 
37. Negaliojančiais Apklausos lapais pripažįstami tokie Apklausos lapai, kurie yra nenustatytos formos, neanspauduoti, anspauduoti ne savivaldybės seniūnijos, kurioje vyksta rinkimai, antspaudu, kuriuose nepažymėtas nė vienas kandidatas, pažymėtas daugiau kaip vienas kandidatas ar pagal padarytas žymas neįmanoma nustatyti rinkėjo valios.
38. Sprendimą dėl Apklausos lapo pripažinimo negaliojančiu priima Komisija. Sprendimas įrašomas kitoje to Apklausos lapo pusėje.
39. Pasibaigus apklausai, Komisija suskaičiuoja balsavusiųjų pildant Apklausos lapus duomenis, o Informacinių technologijų skyriaus atsakingi darbuotojai pateikia kiekvienai seniūnijai balsavimo elektroninėmis ryšio priemonėmis rezultatus: kiekvienoje seniūnaitijoje turinčių teisę rinkti gyventojų skaičių, apklausoje dalyvavusių gyventojų skaičių ir sąrašą, už kiekvieną kandidatą balsavusių elektroninėmis ryšių priemonėmis rinkėjų skaičių.
40. Komisijos sekretorius pildo seniūnaitijos gyventojų apklausos protokolą (toliau – Apklausos protokolas) (4 priedas). Apklausos protokolą pasirašo visi Komisijos nariai. 
41. Suskaičiavus apklausos rezultatus, visi Apklausos lapai ir iš Informacinių technologijų skyriaus gauta informacija apie balsavimo rezultatus sudedami į vokus. Vokai užklijuojami, sunumeruojami ir pasirašomi Komisijos pirmininko.
42. Atidarant balsadėžę ir skaičiuojant balsus gali dalyvauti toje seniūnijoje užregistruoti kandidatai į seniūnaičius.
43. Išrinktas seniūnaičiu laikomas tas kandidatas, kuris per apklausą gavo daugiausia rinkėjų balsų. 

V SKYRIUS
SENIŪNAIČIO STATUSĄ PATVIRTINANČIŲ DOKUMENTŲ ĮFORMINIMAS

44. Seniūnai per 5 darbo dienas išrinktų seniūnaičių sąrašą ir seniūnaičių rinkimų protokolų kopijas kartu su išrinktų seniūnaičių nuotraukomis (3x4 cm dydžio) pateikia Merui .
45. Išrinktam seniūnaičiui ne vėliau kaip per 10 darbo dienų po rinkimų įteikiamas Mero nustatytos formos seniūnaičio pažymėjimas, kuriame įrašomi šie duomenys: 
45.1. seniūnaičio vardas ir pavardė; 
45.2. savivaldybės, seniūnijos ir seniūnaitijos, kurios gyventojų atstovu asmuo išrinktas, pavadinimas;
45.3. išrinkimo seniūnaičiu data.
46. Seniūnaičio pažymėjime turi būti seniūnaičio atvaizdas (nuotrauka). Seniūnaičio pažymėjimą pasirašo meras. Seniūnaičio pažymėjimas nėra asmens tapatybę patvirtinantis dokumentas.
47. Rinkimų rezultatus seniūnas skelbia seniūnijos skelbimų lentoje, taip pat juos perduoda Savivaldybės administracijai, kuri užtikrina jų paskelbimą Savivaldybės interneto svetainėje ir vietinėje spaudoje.  
48. Seniūnaičių pažymėjimai registruojami Seniūnaičių pažymėjimų registravimo žurnale (5 priedas), kurį tvarko ir apskaito Savivaldybės administracijos Bendrųjų reikalų skyrius. 

VI SKYRIUS 
BAIGIAMOSIOS NUOSTATOS 
 
49. Rinkėjai, nesutinkantys su seniūnaičių rinkimų rezultatais ar turintys pastabų ir pretenzijų dėl seniūnaičių rinkimų, per 5 darbo dienas po rinkimų turi teisę raštu teikti pastabas ir pretenzijas. Rinkėjų pastabas ir pretenzijas nagrinėja Mero potvarkiu tam tikslui sudaryta komisija. Komisija sprendimą turi priimti ne vėliau kaip per 5 darbo dienas nuo jos sudarymo dienos.
50. Neįvykus seniūnaičio rinkimams (nesant nei vieno kandidato į seniūnaičius,  neatvykus seniūnaitijos gyventojams į apklausą, ar neišreiškus valios elektroninėmis ryšių priemonėmis), seniūnaičio rinkimų procedūra kartojama šio aprašo nustatyta tvarka. 
51. Jeigu seniūnaitis atsisako savo įgaliojimų, negali atlikti pareigų dėl neįgalumo ar netekto darbingumo arba miršta, organizuojami nauji seniūnaičio rinkimai pagal šiame Apraše nustatytą tvarką. 
52. Seniūnaitis privalo laikytis konfidencialumo principo ir laikyti paslaptyje bet kokią su asmens duomenimis ar komercine paslaptimi susijusią informaciją, su kuria jis susipažino vykdydamas savo funkcijas.
53. Išrinktiems seniūnaičiams per 3 mėnesius nuo jų išrinkimo dienos Mero nustatyta tvarka organizuojami mokymai, skirti įgyti kompetencijos, būtinos tinkamai atlikti nustatytas seniūnaičių funkcijas.
54. Aprašas papildomas ir keičiamas Savivaldybės tarybos sprendimu.

_____________





Marijampolės savivaldybės seniūnaičių 
rinkimų organizavimo tvarkos aprašo
1 priedas

(Sutikimo forma)

______________________________________________________________________________
(vardas, pavardė)
______________________________________________________________________________
(adresas, telefonas, el.paštas)


Marijampolės savivaldybės administracijos
_____________________  seniūnijos seniūnui


SUTIKIMAS

20__m. ____________________d.


Aš,  ___________________________ sutinku dalyvauti _______________ seniūnijos
(vardas, pavardė)					(pavadinimas)
____________________ seniūnaitijos seniūnaičio rinkimuose.
(pavadinimas)


Patvirtinu, kad:
nesu įstatymų nustatyta tvarka pripažintas kaltu dėl sunkaus ar labai sunkaus nusikaltimo padarymo ir neturiu neišnykusio ar nepanaikinto teistumo;
nesu įstatymų nustatyta tvarka uždraustos organizacijos narys;
nesu Marijampolės savivaldybės tarybos narys, Savivaldybės administracijos direktorius, vicemeras, Savivaldybės kontrolės ir audito tarnybos valstybės tarnautojas ar darbuotojas, dirbantis pagal darbo sutartį, Savivaldybės administracijos valstybės tarnautojas ar darbuotojas, dirbantis pagal darbo sutartį.;
nesu teismo pripažintas neveiksniu tam tikroje srityje.


PRIDEDAMA:
1. ______________________________________
2. ______________________________________



__________________				______________________
(parašas)							   (vardas, pavardė)



__________________




Marijampolės savivaldybės seniūnaičių 
rinkimų organizavimo tvarkos aprašo 
2 priedas

(Seniūnaitijos gyventojų apklausos lapo forma)


_______________  SENIŪNIJOS _______________ SENIŪNAITIJOS
SENIŪNAIČIO RINKIMAI
20__ m. _______________ d  –  _______________ d.

_________________ SENIŪNAITIJOS GYVENTOJŲ APKLAUSOS LAPAS

	




	
	ŽYMĖJIMO PAVYZDYS



PAŽYMĖKITE TIK VIENĄ KANDIDATĄ,
UŽ KURĮ BALSUOJATE

	
[image: burbuls]
	1. KANDIDATO VARDAS IR PAVARDĖ

	2. KANDIDATO VARDAS IR PAVARDĖ

	3. KANDIDATO VARDAS IR PAVARDĖ

	4. KANDIDATO VARDAS IR PAVARDĖ


A. V.

______________________








Marijampolės savivaldybės seniūnaičių 
rinkimų organizavimo tvarkos aprašo 
3 priedas

(Seniūnaitijos gyventojų, dalyvaujančių apklausoje, sąrašo forma)


_____________________SENIŪNIJOS ______________________ SENIŪNAITIJOS GYVENTOJŲ, DALYVAUJANČIŲ APKLAUSOJE, SĄRAŠAS 

20 __ m. ________________ d.


	Eil. Nr.
	Rinkėjo vardas ir pavardė
	Rinkėjo gimimo data
	Rinkėjo gyvenamoji vieta
	Rinkėjo parašas
	Komisijos nario parašas

Marijampolės savivaldybės seniūnaičių
rinkimų organizavimo tvarkos aprašo 
4 priedas

(Seniūnaitijos gyventojų apklausos protokolo forma)

________________________ SENIŪNIJOS __________________ SENIŪNAITIJOS 
GYVENTOJŲ APKLAUSOS PROTOKOLAS

20__ m. _________________ d.

Komisijos pirmininkas –  (Pareigos, vardas, pavardė)
Komisijos nariai: (Vardas, pavardė)

	1.
	Apklausos pradžios ir pabaigos laikas
	

	2.
	Seniūnaitijos gyventojų, turinčių teisę rinkti seniūnaitį, skaičius
	

	3.
	Apklausoje dalyvavusių gyventojų skaičius iš viso
	

	3.1.
	Dalyvavusių apklausoje el. ryšio priemonėmis 
	

	3.2.
	Dalyvavusių apklausoje pildant Apklausos lapą
	

	4.
	Apklausos lapų apskaitos duomenys

	4.1.
	Išduotų Apklausos lapų skaičius
	

	4.2.
	Sugadintų Apklausos lapų skaičius
	

	4.3.
	Visų balsadėžėje rastų Apklausos lapų skaičius
	

	4.4.
	Balsadėžėje rastų galiojančių Apklausos lapų skaičius
	

	4.5.
	Balsadėžėje rastų negaliojančių Apklausos lapų skaičius
	

	5. 
	Apklausos rezultatai
	El. ryšio priemonėmis
	Pildant Apklausos lapą
	Iš viso atiduotų balsų skaičius

	5.1.
	(Kandidato vardas ir pavardė)
	(Atiduotų balsų skaičius)
	(Atiduotų balsų skaičius)
	(Atiduotų balsų skaičius)

	5.2.
	(Kandidato vardas ir pavardė) 
	(Atiduotų balsų skaičius)
	(Atiduotų balsų skaičius)
	(Atiduotų balsų skaičius)

	
	
	
	
	

	
	
	
	
	

	6.
	(Kandidato, surinkusio daugiausia balsų, vardas ir pavardė)
	

	7.
	(Kita svarbi informacija)
	



Komisijos pirmininkas		(Parašas)                                        (Vardas, pavardė)


Komisijos nariai:			(Parašas)                                        (Vardas, pavardė)


(Parašas)                                        (Vardas, pavardė)
________________



Marijampolės savivaldybės seniūnaičių 
rinkimų organizavimo tvarkos aprašo
5 priedas

[bookmark: _Hlk140824490](Marijampolės savivaldybės administracijos seniūnijų seniūnaičių pažymėjimų registravimo žurnalo forma)

MARIJAMPOLĖS SAVIVALDYBĖS ADMINISTRACIJOS SENIŪNIJŲ SENIŪNAIČIŲ PAŽYMĖJIMŲ REGISTRAVIMO ŽURNALAS

	Eil. Nr.
	Vardas, pavardė
	Seniūnija
	Seniūnaitija
	Seniūnaičio pažymėjimo
Nr.
	Pažymėjimo
išdavimo
data
	Parašas

